钦定古今图书集成/明伦汇编/氏族典/第523卷 > 薛近齐
## 钦定古今图书集成/明伦汇编/氏族典/第523卷 > 薛近齐

按《益都县志》：“近齐，字太区，以明经入太学，高尚不仕。
家饶积谷，岁歉平粜，贫者不问值且贷之，闾里多蒙
其惠。又出谷百锺助赈，赖以全活者无筭铁。山贼张
田等驱饥众掠邑，相戒无犯，近齐曰：‘仁人也，谨避之’。”
有盗穴其墙，窃粟数石，被获，近齐念其为贫所迫，舍
之。东牟乱，有高生、王生二人，携眷属避难，困于逆旅，
近齐，馆于家，晨夕供𫗴粥，经岁靡倦。及归，复具装赆
赠之。其厚德高谊类如此。